**ОБЩИНСКИ СЪВЕТ НА ОБЩИНА ДИМИТРОВГРАД**

**Р Е Ш Е Н И Е**

**№ 893**

**От 24.11.2022 г.**

На основаниечл.21, ал.1, т.23 и ал.2 от ЗМСМА,

чл. 25 от Закона за социалните услуги, във връзка с Решение 2012/21/ЕС на Европейската комисия от 20.12.2011 година,

 **ОБЩИНСКИ СЪВЕТ – ДИМИТРОВГРАД**

**Р Е Ш И:**

 1. Дава съгласие Община Димитровград да подаде проектно предложение по Програма “Развитие на човешките ресурси” 2021-2027, Приоритет 2 „Социално включване и равни възможности“, Специфична цел 3 „Подобряване на равния и навременен достъп до качествени и устойчиви услуги на достъпна цена, включително услуги, които стимулират достъпа до жилищно настаняване и ориентирани към индивида грижи, включително здравеопазване; модернизиране на системите за социална закрила, включително насърчаване на достъпа до социална закрила, като се обръща особено внимание на децата и групите в неравностойно положение; подобряване на достъпността, включително за хората с увреждания, ефективността и устойчивостта на системите за здравеопазване и на услугите за полагане на дългосрочни грижи“, процедура чрез директно предоставяне на безвъзмездна финансова помощ BG05SFPR002-2.001 „ГРИЖА В ДОМА“;

2. Възлага на Кмета на Община Димитровград да издаде заповед за възлагане на услугата „Грижа в дома” като услуга от общ икономически интерес на второстепенния разпоредител с бюджет „Здравеопазване и социални дейности”, съдържаща всички необходими реквизити съгласно член 4 от Решението на ЕК за УОИИ от 20.12.2011 година, относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, за периода на изпълнение на дейностите по проекта.

3. Възлага на Кмета на Община Димитровград разработването и утвърждаването на Методика за предоставяне на услугата от общ икономически интерес Грижа в дома” в съответствие с изискванията на процедура BG05SFPR002-2.001 „ГРИЖА В ДОМА“.

4. За предоставянето на здравно-социалните услуги по процедура BG05SFPR002-2.001 „ГРИЖА В ДОМА“ да не се начисляват и събират такси от потребителите за периода на изпълнение на дейностите по проекта.

5. Възлага на Кмета на Община Димитровград осъществяването на всички дейности, необходими за правилното и законосъобразно изпълнение на решението.

**ГЕРГАНА КРЪСТЕВА**

*Председател на*

*Общински съвет – Димитровград*